CELEX: 32016R0909
Language: mt
Date: 2016-03-01 00:00:00
Title: Regolament Delegat tal-Kummissjoni (UE) 2016/909 tal-1 ta' Marzu 2016 li jissupplimenta r-Regolament (UE) Nru 596/2014 tal-Parlament Ewropew u tal-Kunsill fir-rigward tal-istandards tekniċi regolatorji dwar il-kontenut tan-notifiki li għandhom jiġu ppreżentati lill-awtoritajiet kompetenti u l-kumpilazzjoni, il-pubblikazzjoni u ż-żamma tal-lista ta' notifiki (Test b'rilevanza għaż-ŻEE)

10.6.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 153/13
            
         REGOLAMENT DELEGAT TAL-KUMMISSJONI (UE) 2016/909
   tal-1 ta' Marzu 2016
   li jissupplimenta r-Regolament (UE) Nru 596/2014 tal-Parlament Ewropew u tal-Kunsill fir-rigward tal-istandards tekniċi regolatorji dwar il-kontenut tan-notifiki li għandhom jiġu ppreżentati lill-awtoritajiet kompetenti u l-kumpilazzjoni, il-pubblikazzjoni u ż-żamma tal-lista ta' notifiki
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 596/2014 tal-Parlament Ewropew u tal-Kunsill tas-Il-Ġimgħa, 16 ta' April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (1), u b'mod partikolari t-tielet subparagrafu tal-Artikolu 4(4) tiegħu,
   Billi:
   
               (1)
            
            
               Ir-Regolament Delegat tal-Kummissjoni li għandu jiġi adottat f'konformità mat-tielet subparagrafu tal-Artikolu 27(3) tar-Regolament (UE) Nru 600/2014 tal-Parlament Ewropew u tal-Kunsill (2) jeżiġi sottomissjonijiet kontinwi ta' dejta ta' referenza ta' identifikazzjoni għal strumenti finanzjarji ammessi għan-negozjar. B'kuntrast ma' dan, l-Artikolu 4 tar-Regolament (UE) Nru 596/2014 jirrekjedi li ċ-ċentri tan-negozjar għandhom jinnotifikaw lill-awtoritajiet kompetenti darba biss bid-dettalji tal-istrumenti finanzjarji li jkunu suġġett ta' talba għall-ammissjoni għan-negozjar, ammessi għan-negozjar jew innegozjati, u darba wara li strument finanzjarju ma jibqax jiġi negozjat jew ma jibqax ammess għan-negozjar. Suġġett għad-differenza msemmija fl-obbligi ta' rappurtat skont ir-Regolament (UE) Nru 596/2014 u r-Regolament Delegat imsemmi qabel, l-obbligi ta' rappurtar skont dan ir-Regolament għandhom jiġu allinjati mal-obbligi ta' rappurtar taħt ir-Regolament Delegat imsemmi hawn fuq sabiex jitnaqqas il-piż amministrattiv fuq entitajiet soġġetti għal tali obbligi.
            
         
               (2)
            
            
               Sabiex jista' jkun hemm l-użu effettiv u effiċjenti tal-lista ta' notifiki ta' strumenti finanzjarji, iċ-ċentri tan-negozjar għandhom jipprovdu notifiki sħaħ u preċiżi ta' strumenti finanzjarji. Għall-istess raġunijiet, l-awtoritajiet kompetenti għandhom jissorveljaw u jevalwaw in-notifiki tal-istrumenti finanzjarji li jirċievu miċ-ċentri tan-negozjar għall-kompletezza u l-preċiżjoni u jinfurmawhom minnufih b'kull nuqqas ta' kompletezza jew nuqqas ta' preċiżjoni li jiġi identifikat. Bl-istess mod, l-Awtorità Ewropea tat-Titoli u s-Swieq (ESMA) għandha tissorvelja u tevalwa l-kompletezza u l-preċiżjoni ta' notifiki li jkunu waslulha mingħand l-awtoritajiet kompetenti u tinformahom minnufih b'kull nuqqas ta' kompletezza jew nuqqas ta' preċiżjoni li jiġu identifikati.
            
         
               (3)
            
            
               Il-lista ta' notifiki ta' strumenti finanzjarji għandha tiġi ppubblikata mill-ESMA f'format elettroniku, u li jinqara mill-magni, u li jista' jitniżżel mill-Internet sabiex jiġi ffaċilitat l-użu effiċjenti u l-iskambju tad-dejta.
            
         
               (4)
            
            
               Dan ir-Regolament huwa bbażat fuq l-abbozz tal-istandards tekniċi regolatorji sottomessi mill-ESMA lill-Kummissjoni. L-ESMA għamlet konsultazzjonijiet pubbliċi miftuħa dwar l-abbozz ta' standards tekniċi regolatorji li fuqu huwa bbażat dan ir-Regolament, analizzat il-kosti u l-benefiċċji potenzjali relatati u talbet l-opinjoni tal-Grupp tal-Partijiet Interessati tat-Titoli u s-Swieq stabbilit mill-Artikolu 37 tar-Regolament (UE) Nru 1095/2010 tal-Parlament Ewropew u tal-Kunsill (3).
            
         
               (5)
            
            
               Sabiex ikun żgurat il-funzjonament bla xkiel tas-swieq finanzjarji, huwa neċessarju li dan ir-Regolament jidħol fis-seħħ b'urġenza u li d-dispożizzjonijiet stabbiliti f'dan ir-Regolament japplikaw mill-istess data bħal dawk stabbiliti fir- Regolament (UE) Nru 596/2014,
            
         ADOTTAT DAN IR-REGOLAMENT:
   Artikolu 1
   In-notifiki tal-istrumenti finanzjarji skont l-Artikolu 4(1) tar- Regolament (UE) Nru 596/2014 għandhom jinkludu d-dettalji kollha li ssir referenza għalihom fit-Tabella 2 tal-Anness għal dan ir-Regolament li għandhom x'jaqsmu mal-istrumenti finanzjarji kkonċernati.
   Artikolu 2
   1.   L-awtoritajiet kompetenti għandhom jissorlvejaw u jevalwaw, bl-użu ta' proċessi awtomatizzati, jekk in-notifiki li jirċievu skont l-Artikolu 4(1) tar-Regolament (UE) Nru 596/2014 ikunux konformi mar-rekwiżiti skont l-Artikolu 1 ta' dan ir-Regolament u l-Artikolu 2 tar-Regolament ta' Implimentazzjoni tal-Kummissjoni (UE) 2016/378 (4).
   2.   L-operaturi taċ-ċentri tan-negozjar għandhom ikunu infurmati mingħajr dewmien bl-użu ta' proċessi awtomatizzati b'kull nuqqas fin-notifiki li jidħlu u b'kull nuqqas ta' preżentazzjoni tan-notifiki qabel għeluq l-iskadenza stabbilita fl-Artikolu 1 tar-Regolament ta' Implimentazzjoni (UE) 2016/378.
   3.   L-awtoritajiet kompetenti għandhom, bl-użu ta' proċessi awtomatizzati, jibgħat notifiki kompluti u preċiżi tal-istrumenti finanzjarji lill-ESMA f'konformità mal-Artikolu 1.
   Fil-jum wara li jkunu daħlu n-notifiki tal-istrumenti finanzjarji f'konformità mal-Artikolu 4(2) tar-Regolament (UE) Nru 596/2014, l-ESMA għandha, bl-użu ta' proċessi awtomatizzati, tikkonsolida n-notifiki riċevuti minn kull awtorità kompetenti.
   4.   L-ESMA għandha, permezz tal-użu ta' proċessi awtomatizzati, tissorvelja u tevalwa jekk in-notifiki riċevuti mill-awtoritajiet kompetenti ikunux kompluti u preċiżi u jekk humiex konformi mal-istandards u formati applikabbli kif speċifikat fit-Tabella 3 tal-Anness għar-Regolament ta' Implimentazzjoni (UE) 2016/378.
   5.   L-ESMA għandha, bl-użu ta' proċessi awtomatizzati, mingħajr dewmien tinforma lill-awtoritajiet kompetenti b'kull nuqqas ta' kompletezza fin-notifiki trasmessi u b'kull nuqqas ta' preżentazzjoni tan-notifiki qabel għeluq l-iskadenza stabbilita fl-Artikolu 1(3) tar-Regolament ta' Implimentazzjoni (UE) 2016/378.
   6.   L-ESMA għandha, bl-użu ta' proċessi awtomatizzati, tippubblika l-lista sħiħa ta' notifiki f'forma elettronika, li tista' titniżżel mill-Internet, u li tista' tinqara mill-magni, fuq is-sit web tagħha.
   Artikolu 3
   Dan ir-Regolament għandu jidħol fis-seħħ fil-jum li jsegwi dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Japplika mit-3 ta' Lulju 2016.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-1 ta' Marzu 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 173, 12.6.2014, p. 1.
   
      (2)  Ir-Regolament (UE) Nru 600/2014 tal-Parlament Ewropew u tal-Kunsill tal-15 ta' Mejju 2014 dwar is-swieq tal-istrumenti finanzjarji u li jemenda r-Regolament (UE) Nru 648/2012 (ĠU L 173, 12.6.2014, p. 84).
   
      (3)  Ir-Regolament (UE) Nru 1095/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (ĠU L 331, 15.12.2010, p. 84).
   
      (4)  Ir-Regolament ta' Implimentazzjoni tal-Kummissjoni (UE) 2016/378 tal-11 ta' Marzu 2016 li jistabbilixxi standards tekniċi ta' implimentazzjoni fir-rigward tal-iskadenzi, il-format u l-mudell tal-preżentazzjoni tan-notifiki lill-awtoritajiet kompetenti skont ir-Regolament (UE) Nru 596/2014 tal-Parlament Ewropew u tal-Kunsill (ĠU L 72, 17.3.2016, p. 1).
   
      ANNESS
      
         Notifiki ta' strumenti finanzjarji li ssir skont l-Artikolu 4(1) tar-Regolament (UE) Nru 596/2014
      
      
         Tabella 1
      
      
         Klassifikazzjoni ta' derivattivi ta' kwoti ta' emissjoni u ta' komoditajiet għat-Tabela 2 (oqsma 35-37)
      
      
                  Prodott bażi
               
               
                  Sub prodott
               
               
                  Sub prodott ulterjuri
               
            
                  “AGRI” — Agrikulturali
               
               
                  “GROS” — Qmuħ u żrieragħ li jagħti ż-żejt
               
               
                  “FWHT” — Qamħ għall-għalf
                  “SOYB” — Fażola tas-sojja
                  “CORN” — Qamħirrun
                  “RPSD” — Żerriegħa tal-kolza
                  “RICE” — Ross
                  “OTHR” — Oħrajn
               
            
                  “SOFT” — Qamħ artab
               
               
                  “CCOA” — Kakaw
                  “ROBU” — Kafè tat-tip Robusta
                  “WHSG” — Zokkor abjad
                  “BRWN” — Zokkor nej
                  “OTHR” — Oħrajn
               
            
                  “POTA” — Patata
               
               
                   
               
            
                  “OOLI” — Żejt taż-żebbuġa
               
               
                  “LAMP” — Żejt taż-żebbuġa lampante
                  
               
            
                  “DIRY” — Tal-ħalib
               
               
                   
               
            
                  “FRST” — Forestrija
               
               
                   
               
            
                  “SEAF” — Frott tal-baħar
               
               
                   
               
            
                  “LSTK” —Annimali ħajjin
               
               
                   
               
            
                  “GRIN” — Żrieragħ
               
               
                  “MWHT” — Qamħ għad-dħin
               
            
                  “NRGY” — Enerġija
               
               
                  “ELEC” — elettriku
               
               
                  “BSLD” — Piż bażi
                  “FITR” — Drittijiet ta' trażmissjoni finanzjarja
                  “PKLD” — Tagħbija fil-qaċċata
                  “OFFP” — Ħinijiet mhux fil-quċċata tat-tagħbija
                  “OTHR” — Oħrajn
               
            
                  “NGAS” — Gass naturali
               
               
                  “GASP” — GASPOOL
                  “LNGG” — LNG
                  “NBPG” — NBP
                  “NCGG” — NCG
                  “TTFG” — TTF
               
            
                  “OILP” -Żejt
               
               
                  “BAKK” — Bakken
                  “BDSL” — Bijodiżil
                  “BRNT” — Brent
                  “BRNX” — Brent NX
                  “CNDA” — Kanadiż
                  “COND” — Kondensat
                  “DSEL” — Diżil
                  “DUBA” — Dubaj
                  “ESPO” — ESPO
                  “ETHA” — Etanol
                  “FUEL” — Karburant
                  “FOIL” — Żejt kombustibbli
                  “GOIL” — Żejt tal-gass
                  “GSLN” — Petrol (Gasoline)
                  “HEAT” — Żejt għat-tisħin
                  “JTFL” — Karburant tal-ajruplani
                  “KERO” — Pitrolju
                  “LLSO” — Light Louisiana Sweet (LLS)
                  “MARS” — Mars
                  “NAPH” — Nafta
                  “NGLO” — NGL
                  “TAPI” — Tapis
                  “URAL” — Urali
                  “WTIO” — WTI
               
            
                  “COAL” — Faħam
                  “INRG” -Inter Energy
                  “RNNG” — Enerġija li tiġġedded
                  “LGHT” — Benzina ħafifa
                  “DIST” — Distillaturi
               
               
                   
               
            
                  “ENVR” -Ambjentali
               
               
                  “EMIS” — Emissjonijiet
               
               
                  “CERE” — CER
                  “ERUE” — ERU
                  “EUAE” — EUA
                  “EUAA” — EUAA
                  “OTHR” — Oħrajn
               
            
                  “WTHR” — Temp
                  “CRBR” — Relatat mal-kabonju
               
               
                   
               
            
                  “FRGT” –“Merkanzija”
               
               
                  “WETF” — Imxarrab
               
               
                  “TNKR” — Tankers
               
            
                  “DRYF” — Niexef
               
               
                  “DBCR” — Vapuri ta' merkanzija goffa solida
               
            
                  “CSHP” — Vapuri tal-merkanzija
               
               
                   
               
            
                  “FRTL” –“Fertilizzant”
               
               
                  “AMMO” — Ammonja
                  “DAPH” — DAP (Fosfat tad-djammonju)
                  “PTSH” — Potassa
                  “SLPH” -Kubrit
                  “UREA” -Urea
                  “UAAN” — UAN (urea u nitrat tal-ammonju)
               
               
                   
               
            
                  “INDP” — Prodotti industrijali
               
               
                  “CSTR” — Kostruzzjoni
                  “MFTG” — Manifattura
               
               
                   
               
            
                  “METL” — Metalli
               
               
                  “NPRM” — Mhux prezzjużi
               
               
                  “ALUM” — Aluminju
                  “ALUA” — Liega tal-aluminju
                  “CBLT” — Kobalt
                  “COPR” — Ramm
                  “IRON” — Minerali tal-ħadid
                  “LEAD” — Ċomb
                  “MOLY” — Molibdenu
                  “NASC” — NASAAC
                  “NICK” — Nikil
                  “STEL” — Azzar
                  “TINN” — Landa
                  “ZINC” — Zingu
                  “OTHR” — Oħrajn
               
            
                  “PRME” — Prezzjużi
               
               
                  “GOLD” — Deheb
                  “SLVR” — Fidda
                  “PTNM” — Platinu
                  “PLDM” — Palladju
                  “OTHR” — Oħrajn
               
            
                  “MCEX” — Multi Commodity Exotic
               
               
                   
               
               
                   
               
            
                  “PAPR” — Karta
               
               
                  “CBRD” — Container board
                  “NSPT” — Karta tal-gazzetti
                  “PULP” — Polpa
                  “RCVP” — Karta rkuprata
               
               
                   
               
            
                  “POLY” — Polipropilen
               
               
                  “PLST” — Plastik
               
               
                   
               
            
                  “INFL” — Inflazzjoni
               
               
                   
               
               
                   
               
            
                  “OEST” — Statistika ekonomika uffiċjali
               
               
                   
               
               
                   
               
            
                  “OTHC” C10 oħrajn kif definiti fit-Tabella 10.1 tat-Taqsima “Derivattivi oħra C 10” tal-Anness III tar-Regolament Delegat tal-Kummissjoni li jissupplimenta r-Regolament (UE) Nru 600/2014 tal-Parlament Ewropew u tal-Kunsill fir-rigward ta' standards tekniċi regolatorji dwar rekwiżiti ta' trasparenza għal ċentri tan-negozjar u ditti ta' investiment fir-rigward ta' bonds, prodotti finanzjarji strutturati, kwoti tal-emissjonijiet u derivati.
               
               
                  “DLVR” — Eżigwibbli
                  “NDLV” — Mhux eżigwibbli
               
               
                   
               
            
                  “OTHR” — Oħrajn
               
               
                   
               
               
                   
               
            
         
      
         Tabella 2
      
      
         Kontenut tan-notifiki li jridu jiġu preżentati lill-awtoritajiet kompetenti f'konformità mal- Artikolu 4(1) tar- Regolament (UE) Nru 596/2014
      
      
                  N.
               
               
                  Qasam
               
               
                  Dettalji li għandhom jiġu rrapportati
               
            
                  
                     Oqsma ġenerali
                  
               
            
                  1
               
               
                  Kodiċi ta' identifikazzjoni tal-istrument
               
               
                  Kodiċi użat għall-identifikazzjoni tal-istrument finanzjarju.
               
            
                  2
               
               
                  Isem sħiħ tal-istrument
               
               
                  Isem sħiħ tal-istrument finanzjarju
               
            
                  3
               
               
                  Klassifikazzjoni tal-istrument
               
               
                  Tassonomija użata għall-klassfikazzjoni tal-istrument finanzjarju.
                  Għandu jingħata Kodiċi tal-Klassifikazzjoni tal-Istrumenti Finanzjarji (CFI) sħiħ u preċiż.
               
            
                  4
               
               
                  Indikatur tad-derivattivi tal-komoditajiet
               
               
                  Indikazzjoni dwar jekk l-istrument finanzjarju jaqax taħt id-definizzjoni ta' derivattivi tal-komoditajiet skont l-Artikolu 2(1)(30) tar-Regolament (UE) Nru 600/2014.
               
            
                  
                     Oqsma relatati mal-emittent
                  
               
            
                  5
               
               
                  Identifikatur tal-emittent jew l-operatur taċ-ċentru tan-negozjar
               
               
                  LEI tal-emittent jew tal-operatur taċ-ċentru tan-negozjar.
               
            
                  
                     Oqsma relatati maċ-ċentru
                  
               
            
                  6
               
               
                  Ċentru tan-negozjar
               
               
                  Segment MIC għaċ-ċentru tan-negozjar jew internalizzatur sistematiku, fejn disponibbli, inkella MIC operattiv.
               
            
                  7
               
               
                  Isem fil-qosor tal-istrument finanzjarju
               
               
                  Isem fil-qosor tal-istrument finanzjarju skont ISO 18774.
               
            
                  8
               
               
                  Talba għal ammissjoni għan-negozjar mill-emittent
               
               
                  Jekk l-emittent tal-istrument finanzjarju talabx jew approvax in-negozjar jew l-ammissjoni għan-negozjar tal-istrumenti finanzjarji tagħhom f'ċentru tan-negozjar.
               
            
                  9
               
               
                  Data tal-approvazzjoni tal-ammissjoni għan-negozjar
               
               
                  Data u ħin li l-emittent ikun approva ammissjoni għan-negozjar jew negozjar tal-istrumenti finanzjarji tiegħu f'ċentru tan-negozjar.
               
            
                  10
               
               
                  Data tat-talba tal-ammissjoni għan-negozjar
               
               
                  Data u ħin tat-talba għall-ammissjoni għan-negozjar fiċ-ċentru tan-negozjar.
               
            
                  11
               
               
                  Data tal-ammissjoni għan-negozjar jew id-data tal-ewwel kummerċ
               
               
                  Data u ħin tal-ammissjoni għan-negozjar fiċ-ċentru tan-negozjar jew id-data u l-ħin meta l-istrument ġie nnegozjat l-ewwel darba jew meta l-ewwel ġiet riċevuta ordni jew kwotazzjoni miċ-ċentru tan-negozjar.
               
            
                  12
               
               
                  Data tat-terminazzjoni
               
               
                  Data u ħin meta l-istrument finanzjarju ma jibqax jiġi negozjat jew ammess għan-negozjar fiċ-ċentru tan-negozjar.
                  Fejn din id-data ma tkunx disponibbli, dan il-qasam ma għandux jimtela.
               
            
                  
                     Oqsma relatati man-nozzjonali
                  
               
            
                  13
               
               
                  Munita nozzjonali 1
               
               
                  Munita li fiha huwa ddenominat in-nozzjonali.
                  Fil-każ ta' kuntratt ta' rata ta' imgħax jew derivattiv tal-munita, din tkun il-munita nozzjonali tas-segment nru 1 jew il-munita 1 tal-par.
                  Fil-każ ta' swaptions fejn is-swap sottostanti tkun b'munita waħda, din tkun il-munita nozzjonali tas-swap sottostanti. Għal swaptions fejn is-sottostanti ikun ta' diversi muniti, din tkun il-munita nozzjonali tal-parti 1 tas-swap.
               
            
                  
                     Bonds jew forom oħra ta' oqsma relatati mad-dejn titolizzat
                  
               
            
                  14
               
               
                  Ammont nominali totali maħruġ
               
               
                  Ammont nominali totali maħruġa totali f'valur monetarju.
               
            
                  15
               
               
                  Data tal-maturità
               
               
                  Data ta' maturità tal-istrument finanzjarju rrappurtat.
                  Qasam japplika għal strumenti tad-dejn b'maturità definita.
               
            
                  16
               
               
                  Munita ta' valur nominali
               
               
                  Munita tal-valur nominali għal strumenti ta' dejn.
               
            
                  17
               
               
                  Valur nominali kull unità/valur minimu kkummerċjat
               
               
                  Valur nominali ta' kull strument. Jekk mhux disponibbli, il-valur minimu kkummerċjat għandu jimtela.
               
            
                  18
               
               
                  Rata fissa
               
               
                  Ir-rata fissa perċentwal tar-redditu fuq strument ta' dejn meta jinżamm sad-data tal-maturità, espressa bħala perċentwali.
               
            
                  19
               
               
                  Identifikatur tal-indiċi/referenza għal bonds b'rata varjabbli
               
               
                  Fejn jeżisti identifikatur.
               
            
                  20
               
               
                  Isem tal-indiċi/referenza għal bonds b'rata varjabbli
               
               
                  Fejn ma jeżisti l-ebda identifikatur, l-isem tal-indiċi.
               
            
                  21
               
               
                  Terminu tal-indiċi/referenza ta' bond b'rata varjabbli
               
               
                  Terminu tal-indiċi/referenza ta' bond b'rata varjabbli It-terminu għandu jiġi espress f'jiem, ġimgħat, xhur jew snin.
               
            
                  22
               
               
                  Firxa tal-Punt Bażi tal-indiċi/tar-referenza ta' bond b'rata varjabbli
               
               
                  Numru ta' punti bażi fuq jew taħt l-indiċi użati għall-kalkolu tal-prezz.
               
            
                  23
               
               
                  Anzjanità tal-Bond
               
               
                  Identifika t-tip ta' bond: dejn superjuri, mezzanine, subordinat jew inferjuri.
               
            
                  
                     Derivattivi u oqsma relatati mad-derivattivi titolizzati
                  
               
            
                  24
               
               
                  Data ta' skadenza
               
               
                  Data tal-iskadenza tal-istrument finanzjarju Il-qasam japplika biss għal derivattivi b'data tal-iskadenza definita.
               
            
                  25
               
               
                  Multiplatur tal-prezzijiet
               
               
                  Numru ta' unitajiet tal-istrument sottostanti rrappreżentati minn kuntratt ta' derivattiv wieħed.
                  Għal futur jew opzjoni fuq indiċi, l-ammont għal kull punt ta' indiċi.
                  Għal spreadbets il-moviment fil-prezz tal-istrument sottostanti li fuqu hija bbażata spreadbet.
               
            
                  26
               
               
                  Kodiċi tal-Istrument Sottostanti
               
               
                  Kodiċi ISIN tal-istrument sottostanti.
                  Għal ADRs, GDRs u strumenti simili, il-kodiċi ISIN tal-istrument finanzjarju li fuqu jkunu bbażati dawk l-istrumenti.
                  Għal bonds konvertibbli, il-kodiċi ISIN tal-istrument li fih jistgħu jiġu kkonfertiti l-bonds.
                  Għal derivati jew strumenti oħra li jkollhom sottostanti, il-kodiċi ISIN tal-istrument sottostanti, meta s-sottostanti huwa ammess għan-negozjar jew negozjat f'ċentru tan-negozjar. Meta s-sottostanti huwa dividend tal-istokk, mela il-kodiċi tal-istrument kodiċi tas-sehem relatat li jintitola għad-dividenti sottostanti.
                  Għal swaps ta' inadempjenza ta' kreditu, l-ISIN tal-obbligu ta' referenza għandhom jiġu pprovduti.
                  F'każ li s-sottostanti ikun Indiċi u jkollu ISIN, il-kodiċi ISIN għal dak l-indiċi.
                  Fejn is-sottostanti huwa basket, daħħal l-ISINs ta' kull kostitwent tal-basket li huma ammessi għan-negozjar jew huma nnegozjati f'ċentru tan-negozjar. Għalhekk, l-oqsma 26 u 27 għandhom jiġu rrappurtati kemm il-darba jkun meħtieġ biex jiġu elenkati l-istrumenti kollha fil-basket.
               
            
                  27
               
               
                  Emittent sottostanti
               
               
                  F'każ li l-istrument jirreferu għal emittent, aktar milli għal strument uniku, il-kodiċi LEI tal-emittent.
               
            
                  28
               
               
                  Isem l-indiċi sottostanti
               
               
                  F'każ li s-sottostanti ikun Indiċi, l-isem tal-indiċi.
               
            
                  29
               
               
                  It-terminu tal-indiċi sottostanti
               
               
                  F'każ li s-sottostanti ikun Indiċi, it-terminu tal-indiċi
               
            
                  30
               
               
                  Tip ta' opzjoni
               
               
                  Indikazzjoni dwar jekk kuntratt ta' derivati hux sejħa (id-dritt ta' xiri ta' assi sottostanti speċifiku jew put (id-dritt għall-bejgħ ta' assi sottostanti speċifiku) jew jekk ma jkun jista' jiġi ddeterminat jekk huwiex sejħa jew put fil-ħin tal-eżekuzzjoni. F'każ ta' swaptions għandu jkun:
                  
                              —
                           
                           
                              “Put”, fil-każ ta' swaption ta' riċevitur, li fiha x-xerrej ikollu dritt li jidħol fi swap bħala riċevitur b'rata fissa.
                           
                        
                              —
                           
                           
                              “Call”, fil-każ ta' swaption ta' pagatur, li fih ix-xerrej ikollu dritt li jidħol fi swap bħala pagatur b'rata fissa.
                           
                        F'każ ta' limitu massimu u limitu minimu tkun:
                  
                              —
                           
                           
                              “Put”, fil-każ ta' limitu minimu.
                           
                        
                              —
                           
                           
                              “Calk”, fil-każ ta' limitu massimu.
                           
                        Il-qasam japplika biss għal derivati li huma opzjonijiet jew ċertifikati.
               
            
                  31
               
               
                  Prezz “Strike”
               
               
                  Prezz predeterminat li fih id-detentur ikollu jixtri jew ibigħ l-istrumenti sottostanti, jew indikazzjoni li l-prezz ma jistax jiġi ddeterminat fil-mument tal-eżekuzzjoni.
                  Il-qasam japplika biss għal opzjonijiet jew ċertifikati, fejn il-prezz “strike” ikun jista' jiġi ddeterminat fil-mument tal-eżekuzzjoni.
                  Meta l-prezz attwalment ma jkunx disponibbli iżda pendenti, il-valur għandu jkun “PNDG”.
                  Meta l-prezz “strike” ma jkunx applikabbli, il-qasam ma jimteliex.
               
            
                  32
               
               
                  Munita tal-prezz “strike”
               
               
                  Il-munita tal-prezz “strike”
               
            
                  33
               
               
                  Stil tal-eżerċizzju tal-opzjoni
               
               
                  Indikazzjjoni dwar jekk l-opzjoni tistax tiġi eżerċizzata biss f'data fissa (stil Ewropew, u Ażjatiku), f'serje ta' dati speċifikati minn qabel (ta' Bermuda) jew fi kwalunkwe żmien matul il-ħajja tal-kuntratt (stil Amerikan).
                  Dan il-qasam huwa applikabbli biss għal opzjonijiet, warrants u ċertifikati.
               
            
                  34
               
               
                  Tip ta' twettiq
               
               
                  Indika jekk l-istrument finanzjarju huwa mwettaq b'mod fiżiku jew fi flus kontanti.
                  Meta ma tistax tkun determinata t-tip ta' konsenja fil-mument tal-eżekuzzjoni, il-valur għandu jkun “OPTL”.
                  Din it-taqsima hija applikabbli biss għal derivattivi.
               
            
                  
                     Derivattivi ta' komoditajiet u ta' kwoti tal-emissjonijiet
                  
               
            
                  35
               
               
                  Prodott bażi
               
               
                  Prodott bażi għall-klassi ta' assi sottostanti kif speċifikat fil-klassifikazzjoni ta' komoditajiet u t-tabella tad-derivattivi tal-kwoti tal-emissjonijiet.
               
            
                  36
               
               
                  Sub prodott
               
               
                  Is-Sub Prodott għall-klassi ta' assi sottostanti kif speċifikat fil-klassifikazzjoni ta' komoditajiet u t-tabella tad-derivattivi tal-kwoti tal-emissjonijiet.
                  Il-qasam jirrikjedi prodott bażiku.
               
            
                  37
               
               
                  Sub prodott ulterjuri
               
               
                  Is-Sub Prodott Ulterjuri għall-klassi ta' assi sottostanti kif speċifikat fil-klassifikazzjoni ta' komoditajiet u t-tabella tad-derivattivi tal-kwoti tal-emissjonijiet.
                  Il-qasam jirrikjedi sub prodott.
               
            
                  38
               
               
                  Tip ta' tranżazzjoni
               
               
                  Tip ta' tranżazzjoni kif speċifikat miċ-ċentri tan-negozjar.
               
            
                  39
               
               
                  Tip ta' prezz finali
               
               
                  Tip ta' prezz finali kif speċifikat miċ-ċentri tan-negozjar.
               
            
                  
                     Derivattivi tar-rati tal-imgħax
                  
               
            
                  
                              —
                           
                           
                              L-oqsma f'din it-taqsima għandhom jimtlew biss fil-każ ta' strumenti li jkollhom strument mhux finanzjarju tat-tip rati tal-imgħax bħala sottostanti.
                           
                        
            
                  40
               
               
                  Rata ta' referenza
               
               
                  Isem tar-rata ta' referenza.
               
            
                  41
               
               
                  Terminun tal-kuntratt IR
               
               
                  Jekk il-klassi tal-assi hi Rati tal-imgħax, dan il-qasam jindika t-terminu tal-kuntratt. It-terminu għandu jiġi espress f'jiem, ġimgħat, xhur jew snin.
               
            
                  42
               
               
                  Munita nozzjonali 2
               
               
                  Fil-każ ta' multi munita jew swaps bejn il-valuti, il-munita li fiha tkun demominata l-parti 2 tal-kuntratt.
                  Għal swaptions fejn is-swap sottostanti tkun b'ħafna valuti, il-munita li fiha tkun denominata l-parti 2 tas-swap.
               
            
                  43
               
               
                  Rata fissa tal-parti 1
               
               
                  Indikazzjoni tar-rata fissa tas-segment tal-parti 1 żata, jekk applikabbli.
               
            
                  44
               
               
                  Rata fissa tal-parti 2
               
               
                  Indikazzjoni tar-rata fissa tas-segment tal-parti 2 użata, jekk applikabbli.
               
            
                  45
               
               
                  Rata varjabbli tal-parti 2
               
               
                  Indikazzjoni tar-rata tal-imgħax użata, jekk applikabbli.
               
            
                  46
               
               
                  Terminu IR tal-kuntratt tal-parti 2
               
               
                  Indikazzjoni tal-perjodu ta' referenza tar-rata tal-imgħax, li tiġi stabbilita f'intervalli predeterminati b'referenza għal rata ta' referenza fis-suq. It-terminu għandu jiġi espress f'jiem, ġimgħat, xhur jew snin.
               
            
                  
                     Derivattivi ta' kambju ta' munita barranija
                  
               
            
                  
                              —
                           
                           
                              L-oqsma f'din it-taqsima għandhom jimtlew biss fil-każ ta' strumenti li jkollhom strument mhux finanzjarju tat-tip kambju ta' munita barranija bħala sottostanti.
                           
                        
            
                  47
               
               
                  Munita nozzjonali 2
               
               
                  Il-qasam għandu jimtela bil-munita sottostanti 2 tal-par ta' valuti (dak tal-munita jimtela fil-qasam 13 tal-munita nozzjonali 1 waħda).
               
            
                  48
               
               
                  Tip FX
               
               
                  Tip ta' munita sottostanti.